
ŠAKIŲ RAJONO SAVIVALDYBĖS  ADMINISTRACIJOS  DIREKTORIUS
ĮSAKYMAS
DĖL ŽEMĖS SKLYPO SUFORMAVIMO NEMUNO G., GELGAUDIŠKIO M., ŠAKIŲ R.SAV., DETALIOJO PLANO PATVIRTINIMO 
2014 m. lapkričio 11 d. Nr. AT-1124
Šakiai
           
Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo pakeitimo įstatymo 3 straipsnio 1 dalimi, Lietuvos Respublikos teritorijų planavimo įstatymo 27 straipsnio 4 dalimi bei atsižvelgdamas į Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2014 m. spalio 20 d. teritorijų planavimo dokumento patikrinimo aktą Nr. TP1-2224,


1. T v i r t i n u  savivaldybės lygmens, bendra su visuomene derinimo tvarka parengtą žemės sklypo suformavimo Nemuno g., Gelgaudiškio m., Šakių r.sav. detalųjį planą (brėžinys ir aiškinamasis raštas pridedami). 

Žemės sklypui, kurio plotas 0,3000 ha, nustatoma kita pagrindinė žemės naudojimo paskirtis, vienbučių ir dvibučių gyvenamųjų pastatų teritorijos būdas ir taikomos specialiosios žemės naudojimo sąlygos – I (ryšių linijų apsaugos zonos), VI (elektros linijų apsaugos zonos), XLIX (vandentiekio, lietaus ir fekalinės  kanalizacijios tinklų ir įrenginių apsaugos zonos) ir XXXIV (nacionaliniai ir regioniniai parkai).





2. Įpareigoju planavimo organizatorių Nacionalinės žemės tarnybos prie Žemės ūkio ministerijos Šakių skyrių ne vėliau kaip per 5 darbo dienas nuo teritorijų planavimo dokumento patvirtinimo dienos detalųjį planą įregistruoti Lietuvos Respublikos teritorijų planavimo dokumentų registre Lietuvos Respublikos teritorijų planavimo dokumentų registro nuostatuose nustatyta tvarka.
        
3. P a ž y m i u, kad patvirtintas teritorijų planavimo dokumentas įsigalioja kitą dieną po jo įregistravimo ir paskelbimo Lietuvos Respublikos teritorijų planavimo dokumentų registre. Šis įsakymas yra skelbiamas Šakių rajono savivaldybės interneto svetainėje (www.sakiai.lt). 
       


4. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius                                                                             Juozas Puodžiukaitis

